Source: https://www.riigiteataja.ee/akt/12801865
Timestamp: 2018-12-16 01:45:55+00:00
Document Index: 3697619

Matched Legal Cases: ['§ 56', '§ 17', '§ 5', '§ 6', '§ 7', '§ 8']

Tervishoiuteenuste kättesaadavuse nõuded – Riigi Teataja
Tervishoiuteenuste kättesaadavuse nõuded
Vastu võetud 22.06.2004 nr 84
RTL 2004, 90, 1413
jõustumine 09.07.2004
26.02.2007 nr 26 (RTL 2007, 20, 346) 12.03.2007
Määrus kehtestatakse «Tervishoiuteenuste korraldamise seaduse» § 56 lõike 1 punkti 4 alusel.
Määrusega kehtestatakse nõuded tervishoiuteenuste kättesaadavusele.
(1) Tervishoiuteenuse kättesaadavus käesoleva määruse tähenduses on vajamineva vältimatu abi, üldarstiabi, kiirabi, eriarstiabi ja õendusabi õigeaegne ja kvaliteetne tagamine patsiendile, lähtuvalt tervishoiuteenuse meditsiinilisest vajadusest ja tervishoiuteenuse osutaja erialasest pädevusest.
(2) Piirkondlik kättesaadavus käesoleva määruse tähenduses on tervishoiuteenuse osutaja tegevuskoha territoriaalse paiknevuse nõue, mis võimaldab tagada tervishoiuteenuse kättesaadavuse.
(3) Ravijärjekord käesoleva määruse tähenduses on tervishoiuteenuse osutaja poolt peetava andmekogu osa tervishoiuteenuse saamist ootavate ravikindlustusega hõlmatud isikute kohta.
1) samasuguse meditsiinilise vajadusega patsientidele osutatakse tervishoiuteenust samasugustel tingimustel;
(3) Patsiendile nähtavas kohas peab tervishoiuteenuse osutaja juures olema välja pandud järgmine teave:
3) tervishoiuteenuse kättesaadavusega rahulolematuse puhul peavad kaebuse esitamise kohtadena olema märgitud tervishoiuteenuse osutaja, Eesti Haigekassa piirkondliku osakonna ning maavanema ja/või Tervishoiuameti kontaktandmed.
(3) Kiirabi piirkondliku kättesaadavuse, sealhulgas teeninduspiirkondade arvu ja paiknemise ning kiirabibrigaadide jaotumise teeninduspiirkondade lõikes kinnitab Tervishoiuamet tervishoiuteenuste korraldamise seaduse § 17 lõike 4 punkti 2 alusel, lähtudes järgmistest põhimõtetest:
[RTL 2007, 20, 346 – jõust. 12.03.2007]
§ 5. Üldarstiabi kättesaadavuse nõuded
Üldarstiabi kättesaadavuse nõuetena kohaldatakse sotsiaalministri 29. novembri 2001. a määruse nr 117 «Perearsti tööjuhend» §-s 4 sätestatud nõudeid.
§ 6. Eriarstiabi kättesaadavuse nõuded
Eriarstiabi piirkondlik kättesaadavus üldkirurgia, sisehaiguste, pediaatria ning sünnitusabi ja günekoloogia erialadel peab olema kuni 70 km või 60 minuti autosõidu kaugusel.
§ 7. Ravijärjekorra pidamise nõuded
(1) Tervishoiuteenuse osutaja peab ravijärjekorda paberkandjal või elektrooniliselt.
(2) Patsiendi ravijärjekorda registreerimine peab olema tagatud pidevalt kõigil tööpäevadel ajavahemikus kella 9.00–17.00.
(3) Tervishoiuteenuse osutaja on kohustatud esimesel pöördumisel registreerima kõik lõikes 2 sätestatud ajavahemikus saabunud ravijärjekorra taotlused olenemata ravijärjekorra pikkusest ja muudest asjaoludest.
(4) Kui tervishoiuteenuse osutaja registreerib patsiendi ravijärjekorda tervishoiuteenuse osutaja tegevuskohas, kantakse ravijärjekorda järgmised andmed:
(5) Ravijärjekorda panemise põhjused kodeeritakse järgmiselt:
(6) Kui tervishoiuteenuse osutaja registreerib patsiendi ravijärjekorda telefoni või interneti teel, kantakse ravijärjekorda vähemalt lõike 4 punktides 1, 2, 4, 6, 7 ja 8 sätestatud andmed.
(7) Patsiendi registreerimisel ravijärjekorda tervishoiuteenuse osutaja tegevuskohas peab tervishoiuteenuse osutaja andma patsiendile kirjaliku teatise, mis sisaldab tervishoiuteenuse osutamise aega ja tervishoiuteenust osutava struktuuriüksuse või tervishoiutöötaja nime ja telefoninumbrit.
(8) Kui patsient registreeritakse ravijärjekorda telefoni või interneti teel, peab tervishoiuteenuse osutaja teatama patsiendile telefoni või interneti teel tervishoiuteenuse osutamise aja ja tervishoiuteenust osutava struktuuriüksuse tervishoiutöötaja nime ja telefoninumbri.
(9) Ravijärjekorras muudatuste tegemisel on tervishoiuteenuse osutaja kohustatud patsiendile muudatustest teatama hiljemalt ühe tööpäeva jooksul arvates muudatuste tegemisest ning säilitama varasema teabe koos märkega, et patsienti on muudatustest teavitatud.
§ 8. Järelevalve ja aruandlus
(1) Tervishoiuteenuse osutaja on kohustatud esitama järjekorra pidamist puudutavad andmed Tervishoiuametile ja Eesti Haigekassale kolme tööpäeva jooksul alates vastava nõude saamisest.